Document ID: 32007D0583

KOMISJONI OTSUS,
21. juuni 2007,
riigiabi nr C 17/2006 (ex N 3/2006) kohta - koolitusabi ettevõtjale Autoeuropa - Automóveis Lda. (Portugal)
(teatavaks tehtud numbri K(2007) 3130 all)
(Ainult portugalikeelne tekst on autentne)
(EMPs kohaldatav tekst)
(2007/583/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut, eriti selle artikli 88 lõike 2 esimest lõiku,
võttes arvesse Euroopa Majanduspiirkonna lepingut, eriti selle artikli 62 lõike 1 punkti a,
olles kutsunud huvitatud isikuid üles esitama märkusi eespool toodud sätete alusel (1) ja võttes neid märkusi arvesse,
ning arvestades järgmist:
I. MENETLUS
(1)
27. detsembri 2005. aasta kirjas (mis on registreeritud 4. jaanuaril 2006) teatas Portugal komisjonile oma kavatsusest anda koolitusabi ettevõtjale Autoeuropa - Automóveis Lda (edaspidi „Autoeuropa”) kogusummas 3 552 423 eurot. Komisjon taotles 31. jaanuari 2006. aasta kirjas täiendavat teavet, Portugal vastas sellele 9. märtsi 2006. aasta kirjaga, mis on registreeritud 23. märtsil.
(2)
16. mai 2006. aasta kirjas teatas komisjon Portugalile, et ta on otsustanud kõnealuse abi suhtes algatada EÜ asutamislepingu artikli 88 lõikes 2 sätestatud menetluse. Vastavalt nimetatud menetlusele esitasid Portugali ametiasutused oma märkused 31. augusti 2006. aasta kirjas.
(3)
Komisjoni otsus menetluse algatamise kohta avaldati Euroopa Liidu Teatajas. (2) Komisjon kutsus huvitatud isikuid üles esitama oma märkusi.
(4)
Komisjon sai huvitatud isikutelt märkusi. Märkused edastati Portugalile, kellele anti võimalus neile vastata. Portugal esitas oma märkused 13. novembri 2006. aasta kirjas. 2. veebruari 2007. aasta kirjas taotles komisjon Portugalilt täiendavat teavet.
II. TEATISE TAGASIVÕTMINE
(5)
4. mai 2007. aasta kirjas teatas Portugal komisjonile, et koolitusabi, millest teatati, ei anta, sest Autoeuropa muutis koolituskava ning seepärast ei ole teatisel enam otstarvet.
(6)
Komisjon märgib, et vastavalt nõukogu määruse (EÜ) nr 659/1999 (3) artiklile 8 võib liikmesriik teatise tagasi võtta, enne kui komisjon on abi kohta otsuse teinud. Artikli 8 lõikes 2 on sätestatud, et kui komisjon on algatanud ametliku uurimismenetluse, lõpetab ta selle.
(7)
Seepärast otsustas komisjon lõpetada EÜ asutamislepingu artikli 88 lõike 2 kohase ametliku uurimismenetluse asjaomase abi suhtes, kuna Portugal võttis oma teatise tagasi,
ON VASTU VÕTNUD KÄESOLEVA OTSUSE:
Artikkel 1
Vastavalt EÜ asutamislepingu artikli 88 lõikele 2 ning võttes arvesse, et Portugal võttis oma teatise tagasi, lõpetab komisjon ametliku uurimismenetluse seoses Portugali kavatsusega anda koolitusabi ettevõtjale Autoeuropa - Automóveis Lda.
Artikkel 2
Käesolev otsus on adresseeritud Portugali Vabariigile.
Brüssel, 21. juuni 2007

Labels: 19
18
9
4